open-index/open-wikipedia-markdown huggingface dataset:
הארכיון של אנה

**הארכיון של אנה** (באנגלית: **Anna’s Archive**) היא ספריית צללים חינמית וללא מטרת רווח, המספקת גישה מקוונת לספרים וחומרים כתובים ולמידע עליהם ממגוון מקורות באמצעות רב-מנוע. הספרייה הוקמה על ידי צוות ארכיונאים אנונימיים כתגובה למאמצי איגוד המוציאים לאור הבריטי  וגילדת המחברים האמריקאית  יחד עם רשויות החוק לסגור את האתר Z-library בנובמבר 2022.

לטענת בעלי הארכיון, הוא מעניק גישה לקבצים ולמטא-דאטה של ספריות הצללים Open Library , Sci-Hub, Z-Library ועוד, מספק את המסת"ב שלהם ואינו מפר זכויות יוצרים אלא מנגיש את המידע הזמין באינטרנט. האתר מציין כי הוא הוקם ללא מטרות רווח ומקבל תרומות כדי לכסות את עלות התפעול שלו. נכון לספטמבר 2025, באתר נטען כי הוא כולל "53,622,165 ספרים, 13,733,663 מאמרים – שמורים לעד".

## תיאור
מטרותיו המוצהרות של הארכיון של אנה הן שימור וגיבוי של כל הידע והתרבות האנושיים, והנגשתם לכל אדם בעולם. מפעילי האתר סבורים כי מידע רוצה להיות חופשי ומאמינים שמידע צריך לזרום בחופשיות. ולכן המיזם מאגד מגוון חומרים, כולל ספרים, מאמרים, ספרי קומיקס, מגזינים ועוד מתוך מספר ספריות צללים באתר אחד, ומאפשר שכפול, הורדה והעתקה של החומרים כדי לשמר את הידע "לנצח". האתר והמידע בו נגישים בקוד פתוח , מה שמוביל את מפעילי האתר לטעון כי אי אפשר לסגור את האתר, משום שהוא "מיד יצוץ מחדש". על פי האתר, הוא קורא לפרסם את דבר קיומו של הארכיון של אנה ברשתות החברתיות ובכל מקום אחר, כי מפעיליו "אינם מאמינים בשומרי סף".

## סטטוס משפטי
ממוזער | ימין | מפת אזורי השיפוט בהם האתר נחסם 
#### איטליה
ב-4 בדצמבר 2023 הגיש איגוד המו"לים האיטלקי AIE , המייצג 90% מהשוק המקומי, תלונה נגד האתר בטענה להפרת זכויות יוצרים. בדיקה של הרשויות באיטליה העלתה כי לפחות כמה משרתי החברה ממוקמים בקייב שבאוקראינה וכי האתר אכן מפר זכויות יוצרים על פי החוק במדינה. בעקבות הממצאים, בתחילת 2024 רגולטור התקשורת AGCOM  ציווה על ספקיות התקשורת במדינה לחסום את הגישה לאתר.

#### ארצות הברית
בינואר 2024 הגישה ענקית הקיטלוג OCLC תביעה נגד האתר ומפעיליו, בטענה שנגרמו לה נזקים כספיים כשמפעילי האתר פרצו את WorldCat ושחררו את המידע בו לציבור, מאחר שהחברה נאלצה להתמודד במשך שנה עם תקיפות סייבר חוזרות ונשנות על שרתי הקטלוג מסתיו 2022, שפגעו במהירות ובתפעול של האתר ודרשו ממנה להשקיע 1.4 מיליון דולרים בתחזוקת האתר. התביעה, שהוגשה בבית המשפט המחוזי של דרום אוהיו , מציינת את "מריה דולורז אנסטסיה מטיאנזו", מוושינגטון ואת "ג'ון דואז #1-20" (20 מפעילים אנונימיים) כמפעילי האתר, ודורשת תשלום נזקים, כמו גם פיצויים וענישה.

#### הולנד
במרץ 2024, בעקבות בקשת ארגון זכויות היוצרים ההולנדי BREIN , הוציא בית המשפט המחוזי שלרוטרדם "צו דינמי", המאפשר לחסום בקלות את הגישה לאתר במקרה של החלפת כתובת, המורה על ספקיות התקשורת בהולנד לחסום את הגישה לאתר, בשל הפרת זכויות יוצרים. 

## פיתוח עתידי
ב-3 באוקטובר 2023, הארכיון דיווח כי הוא ביצע גרידת נתונים לקטלוג המאוחד  WorldCat כצעד נוסף במיפוי ושימור של "כל הספרים בעולם", ו"מורשתה של האנושות". בסוף ספטמבר הודיעה הספרייה כי פיתחה אפשרות חדשה שזמינה בגרסת בטא בדף הבית שלה, שבה ניתן, כמו ב-Sci-Hub, להזין DOI ולקבל בחינם את המאמר האקדמי המבוקש, וכי בניגוד לSci-Hub, הספרייה תמשיך להעלות מאמרים חדשים למאגר.

## קישורים חיצוניים

* הארכיון של אנה ברשת רדיט

## הערות שוליים

קטגוריה:ספריות דיגיטליות
קטגוריה:שיתוף קבצים
קטגוריה:מנועי חיפוש
קטגוריה:אקטיביזם מקוון
קטגוריה:ספריות צללים
החברה למשק וכלכלה של השלטון המקומי

[250px|שמאל|ממוזער|[סמלילה של החברה עד אמצע 2025]]
**החברה למשק וכלכלה של השלטון המקומי בע"מ**, המוכרת גם בשם המקוצר "**החברה למשק וכלכלה**" ובראשי התיבות **משכ"ל**, היא חברה פרטית שהוקמה באפריל 1974 על ידי מרכז השלטון המקומי בישראל, לפעילות כלכלית משותפת של הרשויות המקומיות בישראל. החברה עוסקת בארגון משותף של ענייניהן הכלכליים והמשקיים של הרשויות המקומיות, לרבות תאגידים בבעלותן, כדי להביא לתועלת, לחיסכון ולייעול בפעילותן.

## מבנה החברה
החברה היא בבעלות מרכז השלטון המקומי (90%) ומרכז השלטון האזורי בישראל (10%). לחברה שלוש חברות בנות לנושאים ספציפיים:
* החברה למשק וכלכלה של השלטון המקומי סוכנות לביטוח (1992) בע"מ: עוסקת בעריכת פוליסות ביטוח המיועדות לרשויות המקומיות.
* החברה לפיתוח משאבי אנוש בשלטון המקומי (1995) בע"מ: עוסקת במתן שירותי כוח אדם זמני לרשויות המקומיות ובפרסום מכרזים הנוגעים למיזמים עתירי כוח אדם ברשויות המקומיות ובניהולם.
* החברה למשק וכלכלה נכסים בע"מ: הוקמה לשם רכישת משרדים לחברה ולחברות הבנות.

בדירקטוריונים של החברה והחברות הבנות מכהנים בעיקר ראשי רשויות מקומיות, וכן גזברי רשויות מקומיות ונציגי מרכז השלטון המקומי.

עמדת מבקר המדינה היא שהחברה והחברות הבנות הן "גוף דו-מהותי" - תאגיד הפועל בתחום המשפט הפרטי אך יש לו מאפייני ציבוריים, ולכן יש להחיל עליו נורמות מתחום המשפט המנהלי, הנוגעות לחובה לנהוג בהגינות, בסבירות ובשוויון. בחוות דעת משנת 2001 של מני מזוז, המשנה ליועץ המשפטי לממשלה, נאמר שראוי להסדיר את מעמדה של החברה בחקיקה, אך הדבר לא נעשה.

החברה והחברות הבנות מעניקות לרשויות המקומיות שירותים בתחומי התמחותן, וגובות עמלה תמורת שירותים אלה. שירותים אלה כוללים, בין השאר, עריכת מכרזי מסגרת עבור הרשויות המקומיות, בתחומים כגון בינוי, פיתוח ותשתיות, תחזוקה, רכש מרוכז (למשל הגנת סייבר, ליסינג), איכות הסביבה, שמירה, שירותי ניקיון, אספקת ארוחות, היסעים, תקשורת, טכנולוגיות ומחשוב. בכל אחד ממכרזי המסגרת נקבעים מספר זכיינים בחלוקות שונות על פי פרמטרים שונים כגון מיקום גאוגרפי והיקפי פעילות. החברה מספקת גם שירותי ניהול, תיאום ופיקוח לפרויקטים ברשויות המקומיות שמבוצעים על ידי הזוכים במכרזי המסגרת.

## קישורים חיצוניים
* 

## הערות שוליים

קטגוריה:שלטון מקומי בישראל
קטגוריה:תל אביב-יפו: חברות
קטגוריה:ישראל: חברות פרטיות
בית החולים מוחמד יוסף א-נג'אר

**בית החולים מוחמד יוסף א-נג'אר** (בערבית: **مستشفى الشهيد أبو يوسف النجار**, תעתיק מדויק: מסתשפא אלשהיד אבו יוסף אלנג'אר; באנגליה: **Mohammed Yousef El-Najar Hospital**) הוא בית חולים ציבורי בעיר רפיח, שבדרום רצועת עזה. זהו בית החולים הגדול ביותר ברפיח.

שטחו של בית החולים הוא 4,000 מטר רבוע. יש בו בסך הכל 65 מיטות ושני חדרי ניתוח. במיון יש בסך הכל 9 מיטות.

## שם
בית החולים קרוי על שמו של מוחמד יוסף אל-נג׳אר, שייסד את אש"ף ביחד עם יאסר ערפאת, חי בכווית בשנות ה-60 של המאה העשרים והיה מעורב בטבח 11 הספורטאים באולימפאדת מינכאן. אל-נג'אר חוסל על ידי ישראל במבצע אביב נעורים ב-1973.

## היסטוריה
בתחילה בית החולים על שם יוסף א-נג'אר הוקדם בשכנות אל-ג'נינה שברפיח כקליניקה קטנה. לאחר מכן, בשנת 2000, אחרי האינתיפאדה השנייה, הוא הומר לבית חולים חירום עם קיבולת של 36 מיטות ושני חדרים מרכזייים.

מאוחר יותר, בשנת 2007, נפתח בניין חדש בן שלוש קומות, נפתחו מחלקות חדשות, וקיבולת המיטות הגיעה ל-65 מיטות.

### במבצע צוק איתן
ב-1 באוגוסט 2014, בזמן מבצע צוק איתן, לאחר קריסת הפסקת האש, נפתח קרב רפיח בו הופעל נוהל חניבעל והותקף אזור בית החולים על ידי צבא הגנה לישראל, לאחר שאותרו בו מחסני לחימה נשק ותחמושת ונורו ממנו רקטות. דווח כי הנהלת בית החולים קיבלה שלוש שיחות טלפון מהמודיעין הישראלי: הראשונה כדי לשאול מה קורה בבית החולים, השנייה כדי להודיע על סיבות ההפצצה, והשלישית כדי לאיים. המטופלים פונו לבית החולים הכוויתי הסמוך ולבית חולים ליולדות באזור.

דווח כי בסך הכל נהרגו בסביבת בית החולים כ-140 פלסטינים באותו קרב, מה שתואר על ידי הפלסטינים כטבח רפיח.

### במחאות הכלכליות בעזה (2023)
באוגוסט 2023, בעקבות פריצת מחאות בעזה על רקע כלכלי נגד חמאס, דווח כי אנשי חמאס החלו לפתוח במבצע מעצורים כנגד המוחים, כולל ביצוע פשיטה לבית החולים כדי לעצור מספר קטן של פצועים מוחים שקיבלו טיפול בבית החולים.

### במלחמת חרבות ברזל
במאי 2024, במהלך מלחמת חרבות ברזל, לאחר כניסת צה"ל לרפיח, בית החולים נסגר ונפתח מחדש במקום אחר במרכז העיר רפיח.

## שירותים
קיבלת בית החולים היא כ-65 מיטות אשפוז, וכוח האדם שלו עומד על כ-312 עובדים.

בית החולים מספק שירותים בעזרת המחלוקות שלו, ביניהם:
* קבלה וחירום
* מחלקת רוקחות
* מחלקת רדיולוגיה
* מחלקת כירורגיה
* מחלקת ילדים
* מחלקת אורולוגיה
* מחלקת דיאליזה

ב-2020 גם נתרמו לבית החולים מכשירי דיאליזה על ידי ארגון הצדקה הבינלאומי האסלאמי (מכווית).

## הערות שוליים

קטגוריה:רפיח
מוחמד יוסף א-נג'אר
קטגוריה:מבצע צוק איתן
2011 באסטרונאוטיקה

בערך זה מצוינים אירועים בולטים שהתרחשו במהלך שנת 2011 ונוגעים לתחום האסטרונאוטיקה.

## אירועים בולטים
שמאל|ממוזער|200px|נחיתת מעבורת חלל ממשימה האחרונה
במהלך השנה בוצעו 84 שיגורים, מהם 31 (כ-37%) על ידי רוסיה
* 18 במרץ – הגשושית מסנג'ר של נאס"א הפכה לחללית הראשונה בתולדות האנושות שנכנסה למסלול אליפטי סביב כוכב חמה.
* 18 במרץ – הגשושית ניו הורייזונס של נאס"א חלפה על פני מסלולו של כוכב הלכת אוראנוס.
* 8 ביולי – שוגרה מעבורת חלל למשימתה האחרונה, STS-135.
* 16 ביולי – הגשושית שחר אשר שוגרה לחלל ב-2007 הגיעה לאסטרואיד 4 וסטה.
* 5 באוגוסט – סוכנות נאס"א הצהירה, שהמקפת MRO של הסוכנות אשר מקיפה את כוכב הלכת מאדים הצליחה לצלם תמונות העשויות להעיד על המצאות מים נוזליים בכוכב הלכת.
* 5 באוגוסט – סוכנות נאס"א שיגרה לחלל את הגשושית ג'ונו לחקר כוכב הלכת צדק.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

## חקר גרמי השמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על השיגורים

## הערות שוליים

אסטרונאוטיקה
בריאן סרגוסה

**בריאן סרגוסה מרטינס** (בספרדית: **Bryan Zaragoza Martínez**; נולד ב-9 בספטמבר 2001) הוא כדורגלן ספרדי המשחק בעמדות הקיצוני והחלוץ ברומא מהסרייה א' בהשאלה מבאיירן מינכן, ובנבחרת ספרד.

## קריירה
סרגוסה נולד במאלגה שבספרד ב-2001. הוא הצטרף למחלקת הנוער של גרנדה ב-2019 לאחר ששיחק בנעוריו בקבוצה מקומית קטנה בעיר הולדתו.

בנובמבר 2021 ערך את הופעת הבכורה שלו בקבוצה הבוגרת של גרנדה במשחק הגביע הספרדי. ב-18 בנובמבר 2022 כבש את שער הבכורה שלו וסייע לגרנדה להעפיל לליגה הראשונה ולזכות באליפות ליגת המשנה בספרד בסיום עונת 2022/2023.

ב-8 לאוקטובר הבקיע צמד נגד ברצלונה בתיקו 2-2, שבגול הראשון כבש אחרי 17 שניות בלבד במהירות שיא.

בינואר 2024 הצטרף סרגוסה לבאיירן מינכן בחוזה לחמש וחצי שנים. סרגוסה נרכש על ידי באיירן מינכן עוד קודם לכן, במטרה להשתלב בקבוצה החל מעונת 2024/25, אבל הקבוצה בחרה להקדים את הגעתו לפגרת החורף של עונת 2023/34 בעקבות פציעתו של קינגסלי קומאן, תמורת פיצוי לגרנדה שהתמודדה במאבקי תחתית. סרגוסה ערך עד תום העונה שבע הופעות ליגה, והתקשה להשתלב בקבוצה.

באוגוסט 2024 הושאל סרגוסה מבאיירן מינכן לאוסאסונה מהלה ליגה לשנה אחת תמורת 250 אלף אירו. בעסקת השאלה זו קיימת גם אופציה לרכישה בסיום החוזה. ערך את הופעת הבכורה שלו באוסאסונה ב-17 באוגוסט 2024 נגד לגאנס בתיקו 1-1. ב-28 בספטמבר כבש ובישל מול ברצלונה בניצחון 4-2 לטובת אוסאסונה.

ב-30 ביולי 2025 הושאל סרגוסה לסלטה ויגו מהלה ליגה עד לתום העונה. 

ב-2 בפברואר 2026 הושאל לרומא מהסרייה א' עד לתום העונה.

## נבחרת ספרד
ב-12 באוקטובר 2023 ערך את הופעת הבכורה בנבחרת ספרד בניצחון 0–2 על נבחרת סקוטלנד במוקדמות יורו 2024. כבש את שער הבכורה שלו בנבחרת בפנדל בדקה ה93' כשהבקיע את שער הניצחון מול שווייץ בליגת האומות בניצחון של 3-2 לטובת ספרד.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:מאלגה: כדורגלנים
קטגוריה:כדורגלני גרנדה
קטגוריה:כדורגלני באיירן מינכן
קטגוריה:כדורגלני אוססונה
קטגוריה:כדורגלני סלטה ויגו
קטגוריה:כדורגלני רומא
קטגוריה:כדורגלני נבחרת ספרד
קטגוריה:ספורטאים ספרדים בגרמניה
קטגוריה:ספרדים שנולדו ב-2001
מונוקלונליות

**מונוקלונליוּת** (באנגלית: **Monoclonality**) בביולוגיה, מתייחסת למצב של שורת תאים שנגזרו ממקור שיבוט יחיד. לפיכך, ניתן לומר ש"תאים חד-שבטיים" יוצרים שיבוט בודד. המונח בא מיוונית עתיקה מהמילה "monos" "לבד או יחיד" ומהמילה "klon", כלומר "חוטר" או "זמורה".

תהליך השכפול יכול להתרחש אין ויוו, או עשוי להיות מגורה אין ויטרו (במבחנה) לצורך מניפולציות מעבדה. השימוש במונח מרמז בדרך כלל שיש שיטה כלשהי להבחין בין התאים של האוכלוסייה המקורית שממנה נגזר התא הקדמון היחיד, כגון מוטציה (שינוי גנטי אקראי), שעובר בתורשה על ידי הצאצאים.

## שימושי המונח
השימושים הנפוצים במונח זה כוללים:
* נוגדנים חד-שבטיים : הם נוגדנים זהים כיוון שיוצרו על ידי אותו סוג של תאי מערכת החיסון שמקורם בתא יחיד שיצר שיבוט (קלון). במילים אחרות תא היברידומה בודד, שכולל במקרה את הרקומבינציה המתאימה של V(D)J לייצור הנוגדן הרצוי, משובט לייצור אוכלוסייה גדולה של תאים זהים. בז'רגון המעבדה הבלתי פורמלי, הנוגדנים החד שבטיים המבודדים מתגובת שיקוע של תרבית תאים של שיבוטים היברידומים אלה (קוי היברידומה) נקראים פשוט חד שבטיים .
* ניאופלזיה מונוקלונלית (גידול): תא חריג יחיד שעבר קרצינוגנזה משכפל את עצמו למסה סרטנית.
* תא פלזמה חד-שבטי (נקרא גם דיסקרזיה של תאי פלזמה ): תא פלזמה חריג יחיד שעבר קרצינוגנזה משכפל את עצמו, שבמקרים מסוימים הוא סרטני.

## הערות שוליים

קטגוריה:ביולוגיה
ג'ושוע קינג

**ג'ושוע כריסטיאן קוג'ו קינג** (נולד ב-15 בינואר 1992) הוא כדורגלן נורווגי המשחק כחלוץ בטולוז  ובנבחרת נורווגיה.

## קריירה
קינג נולד באוסלו ב-1992 לאב גמבי ולאם נורווגית. הוא התחיל לשחק כדורגל בקבוצת הנוער של וולרנגה הנורווגית. בגיל 16, בינואר 2008, חתם קינג בקבוצת הנוער של מנצ'סטר יונייטד האנגלית. ב-2009 ערך את הופעת הבכורה שלו בקבוצת המילואים של המועדון.

באוגוסט 2010 הושאל קינג לפרסטון נורת' אנד מהצ'מפיונשיפ לתקופה של 3 חודשים. בינואר 2012 הושאל להאל סיטי עד לסיום העונה.

בינואר 2013 חתם קינג באופן קבוע בבלקברן רוברס לאחר תקופת השאלה. הוא שיחק במועדון במשך 3 עונות וחצי.

במאי 2015 חתם קינג בבורנמות' מהפרמייר ליג לקראת העונה הראשונה שלהם אי פעם בליגה הבכירה. הוא שיחק בבורנמות' במשך כ-6 עונות והיה מכובשי השערים המובילים של המועדון.

בפברואר 2021 עבר קינג לאברטון לתקופה קצרה, ולאחר מכן שיחק עונה אחת בווטפורד. ביולי 2022 חתם קינג בפנרבחצ'ה מליגת העל הטורקית.

ב-29 באוגוסט 2024 חתם בטולוז.

ב-15 ביולי 2025 חתם באל חליג' הסעודית.

## נבחרת לאומית
לאחר שייצג את נורווגיה ברמה הבינלאומית לנוער, אגיל אולסן זימן את קינג לסגל של  לשני משחקי מוקדמות המונדיאל בספטמבר 2012. הוא ערך את הופעת הבכורה שלו מול  ב-7 בספטמבר 2012, כאשר החליף את מוחמד עבדאלאו  לאחר 65 דקות. שמונה דקות לאחר מכן קינג קיבל את הכדור בחלק האחורי של הרשת והבקיע, אך השער נפסל. ארבעה ימים לאחר מכן במשחק הבא של הנבחרת, הוא החליף את עבדאלאו במחצית נגד . קינג החליף את אלכסנדר סודרלונד  כמחליף במחצית מול  במשחק בלרנקה ב-16 באוקטובר 2012, אז כבש בפנדל וכבש את השער השלישי בניצחון 3–1 של נבחרתו.

## קישורים חיצוניים

## הערות שוליים

קטגוריה:כדורגלנים נורווגים
קטגוריה:חלוצי כדורגל נורווגים
קטגוריה:כדורגלני פרסטון נורת' אנד
קטגוריה:כדורגלני מנצ'סטר יונייטד
קטגוריה:כדורגלני בלקברן רוברס
קטגוריה:כדורגלני פנרבחצ'ה
קטגוריה:כדורגלני בורנמות'
קטגוריה:כדורגלני אברטון
קטגוריה:כדורגלני בורוסיה מנשנגלדבך
קטגוריה:כדורגלני האל סיטי
קטגוריה:כדורגלני ווטפורד
קטגוריה:כדורגלני טולוז
קטגוריה:ספורטאים נורווגים באנגליה
קטגוריה:ספורטאים זרים בגרמניה
קטגוריה:ספורטאים זרים בטורקיה
קטגוריה:ספורטאים זרים בצרפת
קטגוריה:נורווגים שנולדו ב-1992
אבובקרי קויטה

**אבובקרי קויטה** (נולד ב-20 בספטמבר 1998) הוא כדורגלן מאוריטני-בלגי המשחק כחלוץ בקבוצת א.א.ק. אתונה מליגת העל היוונית ובנבחרת מאוריטניה.

## קריירה
קויטה נולד בסנגל לאב מאוריטני ואם סנגלית ובגיל צעיר עבר לבלגיה. הוא התחיל לשחק כדורגל בגיל 13 בקבוצות הנוער של מרקסם ולירה.

ביוני 2017, בגיל 19, חתם קויטה על חוזה מקצועני ראשון עם קבוצת גנט מליגת העל הבלגית. במאי 2018 ערך את הופעת הבכורה שלו בליגה הבכירה במשחק נגד אנדרלכט.

ב-2019 חתם קויטה בספורטקרינג בוורן, גם כן מליגת העל הבלגית.

ב-2021 הצטרף לסן טרוידן.

ב-9 ביולי 2024 חתם לחמש שנים בא.א.ק. אתונה מליגת העל היוונית תמורת 4 מיליון אירו.

## קריירה בינלאומית
לקויטה הייתה אפשרות מבחינה פורמלית לייצג גם את הנבחרות של בלגיה וסנגל אך הוא בחר לייצג את נבחרת מאוריטניה, ב-15 בנובמבר 2023 ערך קויטה את הופעת הבכורה שלו בנבחרת מאוריטניה, בהפסד 0–2 לנבחרת הרפובליקה הדמוקרטית של קונגו במסגרת מוקדמות מונדיאל 2026.

נכלל בסגל נבחרת מאוריטניה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים בלגים
קטגוריה:חלוצי כדורגל בלגים
קטגוריה:כדורגלנים מאוריטנים
קטגוריה:חלוצי כדורגל מאוריטנים
קטגוריה:אנטוורפן: כדורגלנים
קטגוריה:כדורגלני גנט
קטגוריה:כדורגלני קורטרייק
קטגוריה:כדורגלני ספורטקרינג בוורן
קטגוריה:כדורגלני סינט טראודן
קטגוריה:כדורגלני א.א.ק. אתונה
קטגוריה:כדורגלני נבחרת מאוריטניה
קטגוריה:כדורגלני גביע אפריקה לאומות 2023
קטגוריה:ספורטאים זרים ביוון
קטגוריה:בלגים שנולדו ב-1998
לנארד מלוני

**לנרד מלוני** (נולד ב-8 באוקטובר 1999) הוא כדורגלן אמריקאי המשחק בעמדות הקשר האחורי והבלם בקבוצת מיינץ 05 מהבונדסליגה ובנבחרת ארצות הברית.
## קריירה
מלוני נולד בגרמניה ב-1999 להורים אמריקאים. הוא גדל במחלקת הנוער של אוניון ברלין הגרמנית וערך את הופעת הבכורה שלו בקבוצה הבוגרת בליגה השנייה ב-2018. בהמשך הושאל לכמה חודשים לכמניצר מהליגה השלישית.

ב-2020 עבר מלוני לבורוסיה דורטמונד מהבונדסליגה ושיחק בעיקר בקבוצת המילואים. באוקטובר 2021 ערך את הופעת הבכורה שלו בקבוצה הראשונה של דורטמונד.

ב-2022 חתם מלוני בפ.צ. היידנהיים מהבונדסליגה השנייה.

ב-21 בינואר 2025 חתם לשלוש וחצי שנים במיינץ 05.

## נבחרת לאומית
באוקטובר 2023 זומן מלוני לראשונה לסגל נבחרת ארצות הברית.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:כדורגלנים אמריקאים
קטגוריה:קשרי כדורגל גרמנים
קטגוריה:קשרי כדורגל אמריקאים
קטגוריה:ברלין: כדורגלנים
קטגוריה:כדורגלני אוניון ברלין
קטגוריה:כדורגלני פ.צ. היידנהיים
קטגוריה:כדורגלני מיינץ 05
קטגוריה:כדורגלני פ.צ. קמניצר
קטגוריה:כדורגלני נבחרת ארצות הברית
קטגוריה:כדורגלני בורוסיה דורטמונד
קטגוריה:גרמנים שנולדו ב-1999
קטגוריה:אמריקאים שנולדו ב-1999
רוברט אנדריך

**רוברט אנדריך** (בגרמנית: **Robert Andrich**; נולד ב-22 בספטמבר 1994) הוא כדורגלן גרמני המשחק בעמדת הקשר בקבוצת באייר לברקוזן מהבונדסליגה הגרמנית ובנבחרת גרמניה.

## קריירת מועדונים
אנדריך החל את הקריירה שלו במחלקת הנוער של הרטה ברלין. בהמשך שיחק בדינמו דרזדן, ווין ויסבאדן ופ.צ. היידנהיים.

ב-17 ביוני 2019 חתם אנדריך על חוזה ל-3 שנים באוניון ברלין שעלתה לבונדסליגה. הוא שיחק באוניון ברלין במשך שתי עונות.

ב-16 באוגוסט 2021 חתם אנדריך בבאייר לברקוזן על חוזה ל-5 שנים. ב-16 באוגוסט 2024 האריך אנדריך את חוזהו בלברקוזן בשלוש שנים נוספות עד יוני 2028. ב-14 באוגוסט 2026 מונה אנדריך לקפטן הקבוצה. 

## קריירה בין-לאומית
באוקטובר 2023 זומן אנדריך לראשונה לסגל נבחרת גרמניה. ב-21 בנובמבר ערך את הופעתו הבכורה בנבחרת בהפסד 0–2 ל במשחק ידידות.

נכלל בסגל נבחרת גרמניה לטורניר יורו 2024 ובטורניר עצמו פתח בכל שלושת משחקי שלב הבתים שבסופו סיימו הגרמנים במקום הראשון בבית והעפילו לשמינית הגמר.

## תארים
;באייר לברקוזן
* בונדסליגה: 2023/24
* הגביע הגרמני: 2023/24

## קישורים חיצוניים

## הערות שוליים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני הרטה ברלין
קטגוריה:כדורגלני דינמו דרזדן
קטגוריה:כדורגלני פ.צ. היידנהיים
קטגוריה:כדורגלני אוניון ברלין
קטגוריה:כדורגלני באייר לברקוזן
קטגוריה:כדורגלני והן ויסבאדן
קטגוריה:כדורגלני נבחרת גרמניה
קטגוריה:כדורגלני יורו 2024
קטגוריה:גרמנים שנולדו ב-1994
תמרי דייוויס

**תמרי דייוויס** (באנגלית: **Tamari Davis**; נולדה ב-5 בפברואר 2003), היא אתלטית אמריקאית. אלופת עולם (בודפשט 2023) בריצת שליחות 4x100 מטר.

## ביוגרפיה
דייוויס נולדה וגדלה בגיינסוויל, פלורידה.

### 2023
במבחנים האמריקאים לאליפות העולם שנערכו ביוג'ין, אורגון בתחילת יולי 2023 היא סיימה במקום שלישי בתוצאה של 10.99 שניות, אחרי שקארי ריצ'רדסון (10.82 שניות) ובריטני בראון (10.90 שניות).
#### אלופת עולם
חודש וחצי לאחר מכן, באליפות העולם עצמה שנערכה בבודפשט, הונגריה בסוף אוגוסט זכתה במדליית זהב בריצת שליחות 4x100 מטר ביחד עם טואנישה טרי, גבריאל תומאס ושקארי ריצ'רדסון בשיא אליפות חדש של 41.03 שניות, לפני ג'מייקה (41.21 שניות) והממלכה המאוחדת (41.97 שניות). נוסף לכך, היא סיימה במקום תשיעי בריצת 100 מטר בתוצאה של 11.03 שניות, בשלב חצי הגמר היא קבעה תוצאה של 10.98 שניות.

## שיאים אישיים
### אצטדיון
* ריצת 100 מטר: 10.83 שניות (2022)
* ריצת 200 מטר: 22.30 שניות (2023)

### אולם
* ריצת 60 מטר: 7.07 שניות (2023)
* ריצת 200 מטר: 22.81 שניות (2023)

## קישורים חיצוניים

קטגוריה:אמריקאים ילידי פלורידה
קטגוריה:אצניות אמריקאיות
קטגוריה:אלופות עולם באתלטיקה
קטגוריה:פלורידה: אתלטים
קטגוריה:אמריקאיות שנולדו ב-2003
קטגוריה:אמריקאים שנולדו ב-2003
תרקדי

"**תרקדי**" הוא סינגל שהוקלט על ידי הזמרת הישראלית מאיה אברהם. את השיר הוציאה בינואר 2010 לאור חברת התקליטים הליקון כסינגל שלא מתוך אלבום אולפן.

## רקע וכתיבה
"תרקדי" נכתב על ידי רפאל מכלוף ואושרת בן הרוש והופק על ידי רפי קריספין. ב-28 בינואר 2010 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". בשבוע שלאחר מכן נכנס למצעד במקום התשיעי. ב-11 במרץ עלה לשיאו במקום השני. לבסוף, ב-22 באפריל יצא מהדירוג השבועי לאחר עשרה שבועות צעידה רצופה.

## מיקומי שיא

## הערות שוליים

קטגוריה:שירי מאיה אברהם
קטגוריה:שירים בעברית
קטגוריה:שירים על ריקודים
קטגוריה:סינגלים בהוצאת הליקון
אחמד כורד

**אחמד כורד** (בערבית: **أحمد كرد**; 13 בספטמבר 1949 – 9 במאי 2020) היה פוליטיקאי פלסטיני, שכיהן כראש עיריית דיר אל-בלח שבמרכז רצועת עזה. 

## ביוגרפיה
כורד נולד ב־13 בספטמבר 1949 במחנה הפליטים דיר אל-בלח שנה לאחר שמשפחתו בת חמש נפשות ברחה מבית טימא שליד אשקלון. לכורד היו 11 ילדים עם אשתו הרוסייה.

כורד עמד במשך כשלושה עשורים בראשות ארגון הדעווה סלאח, שסיפק שירותים שונים לתושבי הרצועה.

כורד נבחר לראשות העיר בבחירות בשנת 2005 כמועמד ארגון הטרור והמפלגה חמאס. קודם לכן, מילא את תפקיד השייח' המקומי במסגד דיר אל-בלח. כורד היה ראש עמותה שהפעילה בית ספר בעיר שבו למדו כ-1,000 תלמידים.

באוגוסט 2007 הכריזה מחלקת האוצר של ארצות הברית על כורד כמחבל עולמי שהוכרז באופן מיוחד.

שימש כשר העבודה בממשלת חמאס.

כראש ועדת הצדקה בחמאס, הודיע כורד ב-2019, כי הממשל בעזה יחלק כספים לכ-4,000 מפצועי הצעדות לגדר.

## הערות שוליים

קטגוריה:פעילי חמאס
קטגוריה:פלסטינים שנולדו ב-1949
קטגוריה:פלסטינים שנפטרו ב-2020
קטגוריה:אישים שמחלקת האוצר של ארצות הברית הטילה עליהם סנקציות
יורו 2032

**אליפות אירופה בכדורגל 2032 של אופ"א**, המכונה בדרך כלל **יורו 2032 של אופ"א** או פשוט **יורו 2032**, תהיה אליפות אירופה ה-19 של אופ"א, אליפות הכדורגל הבינלאומית הארבע שנתית שאורגנה על ידי אופ"א עבור נבחרות הגברים הבכירות של האיגודים החברים בה. איטליה וטורקיה יארחו את הטורניר, אשר אמור להתקיים בין יוני ליולי 2032.

זו תהיה הפעם הרביעית שמשחקי אליפות אירופה מתקיימים באיטליה, אשר אירחה בעבר את הטורנירים של 1968, 1980 ו-2020; בעוד שזו תהיה הפעם הראשונה בה מתקיימים משחקים בטורקיה.

## תהליך בחירת המארחת

על מדינות להגיש הצעה עם עשרה אצטדיונים, אחד מהם חייב לכלול 60,000 מושבים, אחד מהם (רצוי שניים) חייב לכלול 50,000 מושבים, ארבעה מהם חייבים לכלול 40,000 מושבים ושלושה מהם חייבים לכלול 30,000 מושבים.

### תוקף ההצעות
הוועד הפועל של אופ"א הודיע ב-16 בדצמבר 2021 כי תהליך הגשת ההצעות יתקיים במקביל לזה של יורו 2028. מציעים מעוניינים יכולים להציע הצעות לכל אחד מהטורנירים. הגשת המועמדות נפתחה ב-17 בדצמבר 2021 ונסגרה ב-23 במרץ 2022.

### הצעות שאושרו
שלוש הצעות (אחת שנחשבה מאוחר יותר לא כשירה) התקבלו על ידי אופ"א לפני המועד האחרון של 23 במרץ 2022.
*  ו - שתי המדינות הגישו הצעות בנפרד, וב-28 ביולי אופ"א הודיעה רשמית ששתי ההצעות תתאחד להצעה אחת על אירוח הטורניר.
**  - בפברואר 2019, נשיא התאחדות הכדורגל האיטלקית התראיין בערוץ סקיי ספורט איטליה, ואמר שההתאחדות מתעניינת באירוח הטורניר. ההצעה עברה שכלול על ידי נשיא ההתאחדות, כמה ימים אחרי הניצחון של איטליה ביורו 2020. בפברואר 2022 הודיעה ההתאחדות האיטלקית שהם ימשיכו עם הצעתם המקורית, שהיא לארח את יורו 2032, מכיוון שהיא תאפשר יותר זמן להשקיע באצטדיונים ובמתקנים.
**  - התאחדות הכדורגל הטורקית הצהירה על עניין שלה לארח את יורו 2028 או יורו 2032.

### הצעות שנדחו
*  - רוסיה הודיעה על הצעתה ב-23 במרץ, למרות האיסורים הנוכחיים של אופ"א על השתתפות מועדונים רוסים ונבחרת רוסיה עקב פלישת המדינה לאוקראינה. ב-2 במאי, אופ"א הכריזה על הצעות של אירוח יורו 2028 ו-2032 כבלתי כשירות.

## העפלה
כמארחת, איטליה וטורקיה העפילו לטורניר באופן אוטומטי. המקומות הנותרים ייקבעו על ידי טורניר מוקדמות.

### נבחרות שהעפילו

## אצטדיונים
ב-12 באפריל 2023, גם התאחדות הכדורגל האיטלקית וגם התאחדות הכדורגל הטורקית הגישו רשימה של 10 אצטדיונים לארח את התחרות, כשהן היו הצעות נפרדות. מכיוון שההצעה הפכה להצעה משותפת, כל מדינה תבחר במקום זאת חמישה אצטדיונים לטורניר הגמר. בחירת עשרת האצטדיונים - חמישה בכל מדינה - תוכרע באוקטובר 2026.

## קישורים חיצוניים

## הערות שוליים

קטגוריה:תחרויות כדורגל ב-2032
קטגוריה:אליפויות אירופה בכדורגל
קטגוריה:תחרויות כדורגל באיטליה
קטגוריה:תחרויות כדורגל בטורקיה
קטגוריה:2032 בספורט
אמת אחת

"**אמת אחת**" הוא סינגל שהוקלט על ידי הזמרת הישראלית מאיה אברהם. את השיר הוציאה בפברואר 2012 לאור חברת התקליטים הפיל, והוא נכלל כרצועה הפותחת של אלבום האולפן השני של הזמרת, ליום הזה חיכיתי.

## רקע וכתיבה
השיר נכתב והופק על ידי רפי קריספין. ב-1 במרץ 2012 הוא הוצג כמועמד לכניסה למצעד הפזמונים השבועי של רשת ג'. בשבוע לאחר מכן נכנס לדירוג במקום ה-11. ב-15 במרץ עלה השיר למקום השישי – המיקום הגבוה ביותר שהגיע אליו. לבסוף, ב-17 במאי, לאחר שבעה שבועות רצופים, יצא מהמצעד השבועי. עידן רייכל ניגן בפסנתר בשיר.

## מיקומי שיא

## הערות שוליים

קטגוריה:שירי מאיה אברהם
קטגוריה:שירים בעברית
אנדרה פייר

**אנדרה פייר** (במקור **וייס**, בהונגרית: **Fejér Endre**; סצ'ן, 19 בספטמבר 1901 – בודפשט, 22 ביולי 1971) היה דוקטור לרפואה (MD) יהודי-הונגרי, רופא עור, קנדידט (דוקטורט קטן .CSc) למדעי הרפואה (1952).

## קורות חייו
אנדרה וייס נולד במשפחה יהודית כבנם של נולד כילדם של ליפוט פייר (וייס) (1863–1944), מורה, ושל שרולטה וייס (1868–1933). אביו, בנוסף לעבודתו כמורה, חי חיי חברה פעילים: הוא היה חבר בחברה קדישא, חבר באגודת המורים היהודים הלאומית והשתתף כספרן בעבודת אגודת הקזינו סצ'ני ווגודת החקלאים. הוא פרסם גם מספר ספרים.

אנדרה המשיך את לימודיו באוניברסיטת ארז'בט בפץ', שם קיבל תואר ברפואה ב-1929. בין 1929 לבין 1931, הוא היה מתמחה בבית החולים סנט לאסלו בבודפשט. מ-1931 עד 1942, הוא עבד במחלקת מחלות עור ומחלות מין של בית החולים סנט אישטוואן כרופא מטפל לצד יוז'ף גוסמן. במהלך מלחמת העולם השנייה נלקח למחנות שירות העבודה (עבודות כפייה לגברים יהודים עבור הצבא ההונגרי) ולאחר מכן נפל בשבי (למרות יהדותו) של הצבא האדום. גם בתקופת שוביו עבד כרופא. כמה מבני משפחתו, כולל אביו ואחת מאחיותיו, ניספו בשואה. לאחר חזרתו הביתה חזר לבית החולים סנט אישטוואן. משנת 1946 הפך לרופא רגיל, ומשנת 1948 הפך למרצה בכיר. בשנת 1950 מונה למנהל מחלקת עור ילדים ומשנת 1966 לרופא ראשי ומנהל מחלקת העור המשולבת (ילדים ומבוגרים כאחד). ב-1952 קיבל את התואר "קנדידט" (דוקטורט) על מחקריו עד לאותה נקודה כמומחה למחלות פטרייתיות דרמטולוגיות, בנוסף לנושאים של מחלות עור פטרייתיות, עסק גם במחלות עור המבוססות על רגישות תעסוקתית ואחרת.

פייר הובא למנוחות בבית הקברות היהודי ברחוב קוזמה .

## מחקריו ופרסומיו העיקריים
* על אובדן הדור השלישי (עיתון הרופאים, 1933, 37)
* זיהום משפחתי המוני של ילדים בקשר לגל המין לאחר מלחמת העולם השנייה (עיתון הרופאים, 1948, 19)
* על שחפת של איברי המין החיצוניים (עיתון הרופאים, 1948, 45)
* בעיות דרמטולוגיות של בריאות הציבור ההונגרי (עיתון הרופאים, 1948, 47)
* הפרעת הזעת פטרייתית ואקזמה (שבועון רפואי, 1950, 13)
* נתונים על הפתוגנזה של שחפת אינדורטיביה (באזין) והמשמעות הפתולוגית של שחפת איברי המין הנשית (שבועון רפואי, 1953, 3)
* מחקרים על הפתולוגיה והטיפול בגרב הקשורה לאוזניים (מהדורה נפרדת, בודפשט, 1953)
* מחלות פטרייתיות בכפות הרגליים, הידיים והציפורניים (מהדורה נפרדת, בודפשט, 1958)
* המסקנות שלנו מהשימוש בתרופה Griseofulvin בטיפול בדרמטומיקוז (עם אלק פהר ודהדוויג טרק, שבועון רפואי, 1961, 21)

## פרסים והוקרה
* רופא דגול (1968)

## לקריאה נוספת
* Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. עורכת ראשית אגנש קניירש)
* Révai új lexikona VII. (Fej–Gak). Főszerk. Kollega Tarsoly István. Szekszárd: Babits. 2001. ISBN 963-927-241-8 (הלקסיקון החדש של רוואי)
* 
## הערות שוליים

קטגוריה:רופאים יהודים הונגרים
קטגוריה:רופאי עור יהודים הונגרים
קטגוריה:בוגרי אוניברסיטת פץ'
קטגוריה:אישים במחנות שרות העבודה (הונגריה)
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:סצ'ן: אישים
קטגוריה:הונגרים שנולדו ב-1901
קטגוריה:הונגרים שנפטרו ב-1971
בא הבוקר

"**בא הבוקר**" הוא סינגל שהוקלט על ידי הזמרת הישראלית מאיה אברהם. את השיר הוציאה ב-11 במרץ 2013 לאור חברת התקליטים נענע דיסק, והוא נכלל כרצועה הפותחת של האלבום מעליי דממה מתוך הפרויקט המוזיקלי "עבודה עברית".

## על השיר
השיר נכתב על ידי אהובה עוזרי. עקב מחלה במיתרי הקול, הייתה מנועה מלשיר את שיריה. לכן החליט הפרויקט המוזיקלי "עבודה עברית" לתת לאמנים אחרים לבצע את שיריה החדשים שכתבה. את "בא הבוקר" ביצעה אברהם. הוא זכה להצלחה רבה, וצעד שבעה שבועות רצופים במצעד הפזמונים השבועי של רשת ג', כשבשיאו הגיע למקום השני.

## מיקומי שיא

## הערות שוליים

קטגוריה:שירי מאיה אברהם
קטגוריה:שירים בעברית
קטגוריה:סינגלים בהוצאת נענע דיסק
זרועותיי

"**זרועותיי**" הוא סינגל שהוקלט על ידי הזמרת הישראלית מאיה אברהם. את השיר הוציאה במרץ 2016 לאור חברת התקליטים הפיל, והוא נכלל כרצועה העשירית והאחרונה באלבום האולפן השני של הזמרת, ליום הזה חיכיתי.

## רקע וכתיבה
"זרועותיי" נכתב על ידי עינן פרל, שהפיק אותו מוזיקלית לצד רפי קריספין. ב-17 במרץ 2016 נכנס למצעד הפזמונים השבועי של רשת ג' במקום ה-17. ב-24 במרץ עלה למקום השני – המיקום הגבוה ביותר אליו הגיע בדירוג. לבסוף, ב-19 במאי יצא מהמצעד לאחר שישה שבועות צעידה רצופה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מששת אלפים השמעות.

## מיקומי שיא

## הערות שוליים

קטגוריה:שירי מאיה אברהם
קטגוריה:שירים בעברית
מדראס (מדינה)

**מדינת מדראס** הייתה מדינה הודית שכללה את מרבית טאמיל נאדו וחלקים מקרלה ואנדרה פרדש. המדינה התקיימה מ-1950 ועד ל-1969.

## היסטוריה
מדינת מדראס התבססה על מחוז מדרס ב.
לאחר עצמאות הודו ב-26 בינואר 1950, הפך המחוז למדינת מדראס.

האזורי דוברי טלוגו בצפון המדינה הופרדו ממנה ויצרו את מדינת אנדרה ב-1953.

ב-1956 גבולות מדינות הודו שורטטו מחדש בהתבסס על החלוקה הלשונית ושפות המקומיות, והאזורים דוברי קאנדה הועברו למדינת מייסור והאזורים דוברי מלאיאלאם אוחדו עם טרוונקור-קוצ'ין ליצור את קרלה. אזורים מסוימים דוברי טמילית הועברו מטרוונקור-קוצ'ין למדראס.

שינוי נוסף בגבולות המדינה נערך ב-1959, הפעם בקנה מידה קטן בהרבה: יושבה מחלוקת גבול בין אנדרה פרדש ומדראס, כאשר 319 כפרים ואזור חורש הועבר מאנדרה פרדש למדראס, ו-148 כפרים הועברו לאנדרה פרדש.

ב-1967 עלתה מפלגה דראווידה מונטרה קזגאם לשלטון במדינה, וב-14 בינואר 1969 שינתה את שם המדינה שונה לטאמיל נאדו.

## הערות שוליים

קטגוריה:הודו: מדינות וטריטוריות איחוד לשעבר
קטגוריה:טמיל נאדו
קטגוריה:מדינות וטריטוריות שהתפרקו ב-1969
קטגוריה:מדינות וטריטוריות שהוקמו ב-1950
חכי לי אהובה

"**חכי לי אהובה**" הוא סינגל שהוקלט על ידי הזמרים הישראליים מאיה אברהם ויהודה מסס. את השיר הוציאה באוגוסט 2006 לאור חברת התקליטים הליקון, והוא נכלל כרצועה העשירית באלבום הבכורה של הזמרת, רק רצית אהבה. השיר נכתב על ידי ארקדי דוכין והופק על ידי נדב ביטון ורן אביב. הוא הגיע למקום ה-27 במצעד הפזמונים השבועי של רשת ג'.

## מיקומי שיא

## גרסתו של ארקדי דוכין

בשנת 2013 הקליט והפיץ כותב השיר המקורי, ארקדי דוכין, את גרסתו לאור. היא נכללה באלבום האוסף שלו משנת 2013, מרוב אהבתי – שירי האהבה הגדולים. זכתה להצלחה רבה במצעדים: ב-30 במאי 2013 נכנסה למצעד הפזמונים השבועי של רשת ג' במקום החמישי. ב-6 ביוני עלתה למקום הראשון, שם ניצבה שלושה שבועות רצופים. לבסוף, ב-11 ביולי יצאה מהדירוג השבועי לאחר שישה שבועות צעידה רצופה. כמו כן, במצעד סוף השנה התמקם השיר במקום ה-39.

### מיקומי שיא

## הערות שוליים

קטגוריה:סינגלים מ-2013
קטגוריה:שירי מאיה אברהם
קטגוריה:שירים בעברית
קטגוריה:שירים שהופקו על ידי יעקב למאי
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
קטגוריה:סינגלים בהוצאת NMC יונייטד אנטרטיינמנט
אולקוט דמינג

**אולקוט הות'ורן דמינג** (באנגלית: **Olcott Hawthorne Deming**; 28 בפברואר 1909 – 20 במרץ 2007) היה דיפלומט אמריקאי שכיהן כשגריר הראשון של ארצות הברית באוגנדה.

## ביוגרפיה
דמינג נולד במחוז וסטצ'סטר שבמדינת ניו יורק בפברואר 1909. דמינג הוא נינו של הסופר האמריקאי נתניאל הות'ורן.

הוא סיים את לימודיו ב ב-1935, ועבד ברשות עמק טנסי וכמורה ב, קונטיקט.

ב-1942 הצטרף למחלקת המדינה של ארצות הברית. מ-1957 עד 1959 היה הקונסול הכללי באוקינאווה. מינואר 1963 ועד יוני 1966 כיהן כשגריר הראשון של ארצות הברית באוגנדה. לאחר פרישתו ב-1969 הפך לפקיד ב.

דמינג נפטר במרץ 2007, בגיל 98, בהוספיס בוושינגטון הבירה, כתוצאה מאלח דם.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:שגרירי ארצות הברית באוגנדה
קטגוריה:בוגרי מכללת רולינס
קטגוריה:אמריקאים שנולדו ב-1909
קטגוריה:אמריקאים שנפטרו ב-2007
מרחוק לרחוק (שיר)

"**מרחוק לרחוק**" הוא סינגל שהוקלט על ידי הזמר הישראלי אדם. את השיר הוציאה במרץ 1989 לאור חברת התקליטים הד ארצי, והוא נכלל כרצועה השישית באלבום האולפן השני של הזמר, מרחוק לרחוק.

השיר נכתב על ידי אלונה קמחי והולחן על ידי יזהר אשדות. ב-14 במרץ 1989 נכנס למצעד הפזמונים השבועי של רשת ג' במקום ה-23. ב-11 באפריל עלה לשיאו במקום התשיעי. ב-16 במאי יצא מטבלת הדירוג לאחר שבעה שבועות צעידה רצופה.

## מיקומי שיא

## קישורים חיצוניים

## הערות שוליים

קטגוריה:שירי אדם
קטגוריה:שירים בעברית
קטגוריה:שירים שנכתבו על ידי אלונה קמחי
קטגוריה:סינגלים בהוצאת הד ארצי
Shake It Up: Break It Down

***Shake It Up: Break It Down*** הוא פסקול הבכורה מהעונה הראשונה (2010–2011) של הסדרה המקורית של ערוץ דיסני, "שייק". הוא יצא ב-12 ביולי 2011 כשילוב של 2 דיסקים: CD ו-DVD, כשה-DVD כולל את צעדי הריקוד.

## סינגלים
"Shake It Up" של סלינה גומז יצא כסינגל שיווקי ראשון והגיע למקום ה-9 במצעד השירים מתחת להוט 100 בארצות הברית והוא משמש גם כשיר הנושא של הסדרה. "Watch Me" של בלה ת'ורן וזנדאיה, יצא כסינגל המוביל והגיע למקום ה-86 בבילבורד הוט 100 בארצות הברית.

## רשימת רצועות

## ביקורות

אנדרו ליהי מ-AllMusic נתן ביקורת שפורסמה לקראת סוף העונה הראשונה של "שייק", פסקול זה כולל 14 שירים מסדרת הלהיט של דיסני, כמו גם DVD בונוס של הדרכות ריקוד, שלב אחר שלב. סלינה גומז שרה את שיר הנושא, בעוד השחקניות בלה תורן וזנדאיה מבצעות את הסינגל השני של האלבום, "Watch Me".

## הופעה מסחרית
הפסקול הגיע למקום ה-22 בבילבורד 200 בארצות הברית ועמד בראש מצעד הפסקולים ומצעד אלבומי הילדים בארצות הברית. הוא הגיע למקום ה-65 במקסיקו.

## מיקומי שיא ותארים

## נתוני מכירות

## "Shake It Up"

"**Shake It Up**" הוא שיר של הזמרת והשחקנית האמריקאית סלינה גומז. השיר נכתב והופק על ידי ג'ני לורי, אריס ארכונטיס וחן נאמן עבור האלבום ושימש כשיר הנושא של הסדרה. השיר יצא כסינגל שיווקי ב-24 באוקטובר 2010 על ידי וולט דיסני רקורדס והגיע למקום ה-65 במצעד השירים הדיגיטליים בארצות הברית.

### מיקומי שיא

### נתוני מכירות

## קישורים חיצוניים

## הערות שוליים

קטגוריה:פסקולי טלוויזיה
קטגוריה:פסקולים באנגלית
קטגוריה:פסקולי וולט דיסני רקורדס
קטגוריה:שירי 2011
קטגוריה:שירי סלינה גומז
קטגוריה:שירים באנגלית
קטגוריה:שירים מסדרות טלוויזיה
קטגוריה:שירי זהב בארצות הברית
עד (שיר)

"**עד**" הוא סינגל שהוקלט על ידי הזמר הישראלי אדם. את השיר הוציאה בשנת 1993 לאור חברת התקליטים הד ארצי כסינגל שלא מתוך אלבום אולפן.

## על השיר
"עד" נכתב והולחן על ידי אהוד מנור וקובי אושרת. הוא השתתף בקדם-אירוויזיון 1993, והגיע למקום השלישי כשמעליו דורגו "ריח וצבע" של דורון מזר ו"שירו" של להקת שירו ושרהל'ה שרון בהתאמה. ב-14 באפריל הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום העשירי והיה לכניסה הגבוהה של אותה שבוע. ב-2 במאי עלה למקום השני – המיקום הגבוה ביותר אליו הגיע – שם שהה שבועיים רצופים. לבסוף, ב-21 ביוני יצא מטבלת הדירוג לאחר תשעה שבועות צעידה רצופה.

## מיקומי שיא

## הערות שוליים

קטגוריה:שירי אדם
קטגוריה:שירי קדם-האירוויזיון
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:סינגלים בהוצאת הד ארצי
איש עוד לא הכיר אותי

"**איש עוד לא הכיר אותי**" הוא סינגל שהוקלט על ידי הזמר הישראלי אדם. הוא יצא לאור בשנת 1989, על ידי חברת התקליטים פונוקול, כסינגל מתוך האלבום "חופשי".

## רקע וכתיבה
השיר נכתב והולחן על ידי אהוד מנור ומתי כספי, שגם הפיק אותו מוזיקלית. הוא הוצג כמועמד לכניסה למצעד הפזמונים השבועי של רשת ג' ב-17 בספטמבר 1989 בשבוע לאחר מכן נכנס לדירוג במקום ה-13. ב-3 באוקטובר עלה השיר למקום השישי
– המיקום הגבוה ביותר אליו הגיע. לבסוף, ב-7 בנובמבר, לאחר שבעה שבועות רצופים, יצא מהמצעד השבועי.

## מיקומי שיא

## קישורים חיצוניים

## הערות שוליים

קטגוריה:שירי אדם
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי מתי כספי
קטגוריה:סינגלים בהוצאת הד ארצי
סוס מעץ

"**סוס מעץ**" הוא סינגל שהקליטה הזמרת הישראלית נורית גלרון. את השיר הוציאה בשנת 1983 לאור חברת התקליטים סי בי אס ישראל, והוא נכלל כרצועה השנייה באלבום האולפן הרביעי, אני ראיתי יופי.
## על השיר

"סוס מעץ" נכתב והולחן על ידי חדוה הרכבי ונחום היימן. הוא הוקלט באולפניו של היימן בלונדון. אל הטיסה הצטרפו משה לוי ואשר ביטנסקי. גלרון סיפרה כי הפקת השיר הייתה חוויה לא תשכח, זאת בשל הנגנים המקצועיים שעבדו עמה. לצד "סוס מעץ" הקליטו הזמרת והיימן גם את שאר שירי האלבום. תחילה הולחן כבלדה איטית בליווי מנגינת פסנתר, ולבסוף הפך לשיר רוקיסטי ואנרגטי. גלרון הצהירה כי בכל פעם שנמצאת בלונדון היא מתמלאת בתחושת ההצלחה שחוותה.

על-אף כותרתו, צמד המילים "סוס מעץ" מופיעים רק פעמיים בכל השיר, בשתי השורות הפותחות שלו ("סוס מעץ מוטל בחושך". "סוס מעץ ומדליון").

ב-22 בפברואר 1983 הוצג "סוס מעץ" כמועמד לכניסה למצעד הפזמונים השבועי של רשת ג' ב"פינה לשיפוטכם". בשבוע לאחר מכן דורג במקום ה-27. ב-26 באפריל עלה לשיאו במקום הרביעי. לבסוף, ב-24 במאי יצא מטבלת הדירוג לאחר אחד-עשר שבועות צעידה רצופה.

בשנת 1988 הוציאה גלרון אלבום הופעה בשם משהו בלבבה בהופעה. "סוס מעץ" נכלל בו כרצועה החמישית. ב-11 באפריל 2013 פורסם הווידאו קליפ של השיר ביוטיוב.

## מיקומי שיא

## גרסתו של אדם

בשנת 2004 הוציא הזמר הישראלי אדם את גרסתו ל"סוס מעץ" כסינגל שלא מתוך אלבום אולפן.

ב-21 באוקטובר אותה שנה ביצועו הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום השמיני. ב-18 בנובמבר עלה לשיאו במקום הרביעי. לבסוף, ב-23 בדצמבר יצא מטבלת הדירוג לאחר שמונה שבועות צעידה רצופה.

לכבוד הופעתו בתל אביב-יפו לרגל 35 שנים להוצאת אלבומו השני, מרחוק לרחוק, הצהיר ב-22 במאי כי בכוונתו לבצע את "סוס מעץ" יחד עם סי היימן ורון רוזנפלד.

הוא הפך את גרסתו לזמינה בשירותי הסטרימינג ב-22 ביוני לצד עטיפה שעיצב.

### מיקומי שיא

## גרסתה של סי היימן

בשנת 2014 הוציאה הזמרת הישראלית סי היימן את גרסתה ל"סוס מעץ" לאור על גבי תקליטור. כמו כן, היא הועלתה לשירותי הסטרימינג השונים, דוגמת אפל מיוזיק וספוטיפיי. הוא צורף ב-2018 לאלבומה המשותף עם אלעד שודלר, שירים מבית אבא.

ב-18 ביולי העלתה לערוץ היוטיוב שלה את הווידאו קליפ הרשמי של גרסתה ל"סוס מעץ". סי היימן הצהירה כי את גרסתה מקדישה לאביה, מלחין השיר המקורי.

ב-17 ביולי 2014 הוצג השיר כמועמד לכניסה למצעד הפזמונים של רשת ג'. בשבוע שלאחר מכן דורג במקום הרביעי.

לבסוף, ב-31 ביולי יצא מטבלת הדירוג לאחר שלושה שבועות צעידה רצופה.

### מיקומי שיא

## ביצועים נוספים
* יובל כספין שר משוררות - פסטיבל הפסנתר מארח (2008)
* הילד אדי שוקחה (בן 12 מחיפה) - בית ספר למוסיקה, עונה 2 (2013)
* אנסמבל גלעד אפשרת עם מיקה שדה - טקס אקו"ם למוזיקה קונטצרטנטית וספרות (2017)

## קישורים חיצוניים
* **[https://www.nli.org.il/he/items/NNL_MUSIC_AL990026769320205171/NLI סוס מעץ]**, באתר הספרייה הלאומית
* 
* אקורדים לשיר סוס מעץ, באתר Tab4u
* 
* ריקוד עם לשיר סוס מעץ מאת גדי ביטון, באתר rikudim.net

## הערות שוליים

קטגוריה:סינגלים מ-2004
קטגוריה:סינגלים מ-2014
קטגוריה:סינגלים מ-2022
קטגוריה:שירי אדם
קטגוריה:שירי נורית גלרון
קטגוריה:שירי סי היימן
קטגוריה:שירים בעברית
קטגוריה:שירים שהולחנו על ידי נחום היימן
קטגוריה:שירים על סוסים
קטגוריה:שירים על עצים
קטגוריה:שירים על צעצועים
קטגוריה:סינגלים בהוצאת הליקון
Strangers Like Me

"**Strangers Like Me**" (בעברית: "**זרים כמותי**") הוא שיר של המתופף האנגלי פיל קולינס (מומי לוי בגרסה העברית) לפסקול סרט האנימציה של דיסני משנת 1999 "טרזן".

## מילים
השיר מדבר על המשיכה של טרזן לג'יין, פרופסור פורטר וקלייטון, כמו גם לעולם האנושי הרחב שהוא עדיין לא ראה. בשיר יש בית המתאר את רגשותיו של טרזן כלפי ג'יין.

## וידאו קליפ
הקליפ לשיר בוים על ידי דני ג'ייקובס וכולל את קולינס מבצע את השיר בג'ונגל, עם קטעים מהסרט "טרזן".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי פיל קולינס
קטגוריה:שירים מתוך טרזן של דיסני
קטגוריה:שירים באנגלית
קטגוריה:שירים שנכתבו על ידי פיל קולינס
קטגוריה:שירים מסרטי קולנוע
קטגוריה:שירי כסף בממלכה המאוחדת
קטגוריה:שירי פלטינה בארצות הברית
קטגוריה:סינגלים בהוצאת וולט דיסני רקורדס
לאירייר

**לאירייר** (בצרפתית: **Lairière**) היא קומונה צרפתית הממוקמת במרכז מחוז אוד בחבל אוקסיטניה.

מבחינה היסטורית ותרבותית, הקומונה היא חלק ממסיף קורבייר , במעבר בין המסיף המרכזי והפירנאים. באזור שורר אקלים ים תיכוני, ומתנקזים אליו נחלים קטנים שונים. לעיירה יש סביבה אקולוגית יוצאת דופן: שלושה אתרי Natura 2000 ושני אזורים טבעיים בעלי עניין אקולוגי, של חי וצומח. שטח הקומונה הוא 1,308 הקטר. הגובה שלה משתנה מ-246 עד ל-875 מטר.
ממוזער| מבט על הרחוב הראשי של לאירייר.
לאירייר היא קומונה כפרית המונה 54 תושבים בשנת 2020, לאחר שחוותה שיא אוכלוסייה של 400 תושבים בשנת 1793.

ממוזער| מפת הקומונה של לאייר והקומונות השכנות לה.

## אקלים
האקלים אופיין בשנת 2010, כ"אקלים של האגן הדרום-מערבי". בשנת 2020, שונה האפיון ל"אקלים ים תיכוני". באקלים זה החורף מתון והקיץ חם, עם הרבה שמש ורוחות עזות תכופות.

## סביבות טבעיות ומגוון ביולוגי
### רשת Natura 2000
[ממוזער| אתר [Natura 2000 בשטח המוניציפלי.]]
רשת Natura 2000 היא רשת אקולוגית אירופאית של אתרי טבע בעלי עניין אקולוגי שנקבעה מתוך מטרה לשמר בתי גידול לחיות שונות ביניהן גם ציפורים, ומורכבת מאזורי שימור מיוחדים (ZSC) ואזורי הגנה מיוחדת (ZPS). אתר Natura 2000 הוגדר בעירייה לפי אזורי בתי הגידול.

### אתרי הטבע
* "עמק אורביאו" - שטחו 177.65 קמ"ר - משמש בין היתר בית גידול לקרפיון דרומי ו דסמאן הפירנאים.
* "מערב קורבייר" - שטחו 229.12 קמ"ר, בו מקננים מיני שונים של ציפורים: עיט זהוב, בז נודד אוח מצוי וחיוואי הנחשים.
* ה קורבייר הגבוה" - שטחו 283.98 קמ"ר, בו מגוון עופות עשיר ומגוון: עופות דורסים כמו זרון, עיט זהוב, חיוואי הנחשים, המוצאים תנאים נוחים לקינון והאכלה במקום בשל מיעוט אוכלוסייה ושימור הסביבה הטבעית.

טקסט=Carte en couleurs présentant l'occupation des sols.|ממוזער| מפת התשתיות ושימושי הקרקע של העירייה בשנת 2018 (CLC).

## קישורים חיצוניים

קטגוריה:צרפת: יישובים
שרה מיטון

**שרה דון מיטון** (באנגלית: **Sarah Dawn Mitton**; נולדה ב-20 ביוני 1996) היא אתלטית קנדית. סגנית אלופת העולם (בודפשט 2023), פעמיים אלופת העולם באולם (גלאזגו 2024, נאנג'ינג 2025), אלופת חבר העמים הבריטי (ברמינגהאם 2022) ואלופת האוניברסיאדה (נאפולי 2019) בהדיפת כדור ברזל.

## ביוגרפיה
### 2017
באוניברסיאדה שנערכה בטאיפיי, טאיוואן באוגוסט 2017 סיימה במקום עשירי בהדיפת כדור ברזל בשיא אישי חדש של 16.32 מטר.

### 2019
באוניברסיאדה שנערכה בנאפולי, איטליה בתחילת יולי 2019 זכתה במדליית זהב בהדיפת כדור ברזל בתוצאה של 18.31 מטר. חודש לאחר מכן, ב שנערכו בלימה, פרו בתחילת אוגוסט סיימה במקום שישי בתוצאה של 17.62 מטר. באליפות העולם שנערכה בדוחה שבקטר בספטמבר היא סיימה במקום 24 בתוצאה של 17.24 מטר.

### 2021
באולימפיאדת טוקיו היא סיימה במקום 28 בהדיפת כדור ברזל בתוצאה של 16.62 מטר.

### 2022
באליפות העולם באולם שנערכה בבלגרד שבסרביה במרץ 2022 סיימה במקום שביעי בהדיפת כדור ברזל בתוצאה של 19.02 מטר
#### מקום רביעי באליפות עולם
באליפות העולם שנערכה ביוג'ין, אורגון, ארצות הברית סיימה במקום רביעי בתוצאה זהה לזו של יסיקה סכילדר מהולנד שזכתה במדליית ארד (19.77 מטר). סכילדר זכתה במדליה מאחר שהתוצאה השנייה שלה של 19.77 מטר, הייתה טובה יותר מזו של מיטון (19.18 מטר).

### 2023
#### סגנית אלופת העולם
באליפות העולם שנערכה בבודפשט, הונגריה ב-26 באוגוסט 2023 היא זכתה במדליית כסף בהדיפת כדור ברזל בתוצאה של 20.08 מטר, אחרי אלופת העולם צ'ייס אילי מארצות הברית (20.43 מטר) וגונג ליג'יאו מהרפובליקה העממית של סין (19.69 מטר).

### 2024
#### אלופת העולם באולם
באליפות העולם באולם שנערכה בגלאזגו, הממלכה המאוחדת ב-1 במרץ 2024 היא זכתה במדליית זהב בהדיפת כדור ברזל בתוצאה של 20.22 מטר, לפני ימיסי אוגונלייה מגרמניה (20.19 מטר) וצ'ייס אילי ג'קסון (19.67 מטר).

באולימפיאדת פריז סיימה במקום 12 בהדיפת כדור ברזל בתוצאה של 17.48 מטר. מיטון הייתה הקנדית הראשונה שהפעילה לגמר אולימפי בהדיפת כדור ברזל מאז טוקיו 1964.  במוקדמות עלתה מהמקום הראשון בתוצאה של 19.77 מטר.

### 2025
באליפות העולם באולם שנערכה בנאנג'ינג שבסין, זכתה במדליית זהב בהדיפת כדור ברזל בתוצאה של 20.48 מטר, לפני יסיקה סכילדר מהולנד (20.07 מטר) וצ'ייס אילי (20.06 מטר).

באליפות העולם שנערכה בטוקיו, יפן בספטמבר מיטון סיימה במקום רביעי בהדיפת כדור ברזל בתוצאה של 19.81 מטר.
## שיאים אישיים
### אצטדיון
* הדיפת כדור ברזל: 20.68 מטר (2024), **שיא קנדה**
### אולם
* הדיפת כדור ברזל: 20.68 מטר (2025), **שיא קנדה**

## קישורים חיצוניים

## הערות שוליים

קטגוריה:הודפות כדור ברזל
קטגוריה:אתלטיות קנדיות
קטגוריה:אתלטיות אולימפיות קנדיות
קטגוריה:אלופות עולם באתלטיקה
קטגוריה:אלופות האוניברסיאדה: אתלטיות
קטגוריה:הודפות כדור ברזל באולימפיאדת טוקיו (2020)
קטגוריה:משתתפות קנדיות באולימפיאדת טוקיו (2020)
קטגוריה:אתלטיות באולימפיאדת פריז (2024)
קטגוריה:משתתפות קנדיות באולימפיאדת פריז (2024)
קטגוריה:נובה סקוטיה: אישים
קטגוריה:קנדיות שנולדו ב-1996
אנדר פוץ'

**אנדר פוץ**' (בספרדית: **Ander Puig**; נולד ב-2 ביולי 2001) הוא שחקן ספרדי, הידוע בעיקר בזכות גילום דמותו של ניקו בסדרה "אליטה" מבית נטפליקס, וכן בזכות גילום דמותו הראשית של ג'ואל בסדרת הדרמה *[[Ser o no ser]]* מבית RTVE.

## ביוגרפיה וקריירה
אנדר פוץ' נולד ב-2 ביולי 2001 בברצלונה שבקטלוניה, ספרד. בגיל 17 הוא החל להזדהות כגבר טרנס. הוא למד לתואר בהפקה אור-קולית במרכז וילאר לאמנויות הבמה, וכן למד שנתיים משחק מול מצלמה במרכז הלמידה Estudi Karloff שבעיר גרסיה.

בשנת 2021 החלה קריירת המשחק המקצועית שלו, כאשר השתתף בסדרת הטלוויזיה הספרדית *[[Los espabilados]]*  שהופקה עבור רשת  . בשנת 2022, השתתף בדרמת הנעורים *[[Ser o no ser]]*  שהופקה עבור RTVE Play , שירות ה-OTT של תאגיד השידור הספרדי RTVE , ובה גילם את הדמות הראשית, ג'ואל. בשנת 2023, השתתף בצוות השחקנים הראשי בעונתה השישית של סדרת הטלוויזיה "אליטה", אשר שודרה בנטפליקס, וגילם את דמותו של גבר טרנס בשם ניקו.

## פילמוגרפיה
### טלוויזיה

## קישורים חיצוניים

* 

## הערות שוליים

קטגוריה:ברצלונה: אישים
קטגוריה:טרנסג'נדרים
קטגוריה:שחקני קולנוע וטלוויזיה ספרדים
קטגוריה:שחקנים להט"בים
קטגוריה:ספרדים שנולדו ב-2001
סולם MSK 64

**סולם MSK 64** הוא סקאלה מאקרוסייסמית בן 12 דרגות להערכת עוצמה סייסמית, שהיא מיון תאוצת הקרקע על פי חומרת האפקטים הסייסמיים שנצפו באתר/אזור מוגדר בזמן רעידת אדמה. הסולם הוצע לראשונה בשנת 1964 על ידי סרגיי מדבדב (ברית המועצות), וילהלם ספונהר (מזרח גרמניה), ו-וויט קרניק (צ'כוסלובקיה). שם הסולם הוא צירוף של האותיות הראשונות של שם משפחתו של כל אחד מהם. הסולם התבסס על תצפיות של אפקטים סייסמיים מרעידות אדמה שהתרחשו במדינות מרכז אירופה עד שנות הששים. דרגות העוצמה הסייסמית מסומנות בספרות רומיות, כדי להבדילן מדרגות גודל כגון: סולם מגניטודה לפי מומנט, סולם ריכטר ודומיהם.

## מרכיבי הסולם
הסולם מתאר בכל דרגת עוצמה סייסמית אפקטים סייסמיים החמורים יותר מהדרגה שמתחתיה ובצורה מדורגת. בדרגה I רעידת האדמה כלל לא הורגשה באזור הייחוס, ודרגות II עד IV מתארות אפקטים של רעידת האדמה כפי שמשפיעה על בני אדם, בעלי חיים ודומם, אך עדיין ללא גרימת נזק למבנים.ממוזער|דוגמה לעקומת פגיעות כללית, המתארת באופן יחסי את כמות המבנים שניזוקו נזק כלשהו, בחתך איכויות המבנים והעוצמות הסייסמיות.מדרגה V מתחילים תאורי נזק למבנים, כאשר התיאורים מתבססים על שילוב של איכות בניית המבנים שניזוקו, עם דרגת הנזק שנגרמה להם, והכמות היחסית של מבנים מאותו סוג שניזוקו נזק דומה באותו אתר/אזור מוגדר.

איכות בניית המבנים חולקה לשלוש רמות של איכות בנייה: A - איכות גרועה, B - איכות בינונית, C - איכות טובה. האיכות נקבעה על פי מידת תאוצת הקרקע (המקסימלית), שכנגדה המבנה עדיין עמיד - ראו פירוט במטריצת הפגיעות המפורטת להלן.

דרגות הנזק חולקו לחמש דרגות: 1. נזק קל (slight damage); 2. נזק מתון (Moderate damage); 3. נזק כבד (Heavy damage); 4. הרס (Destruction); 5. נזק טוטלי (Total damage). דרגות הנזק נקבעו על פי עלות השבת המבנה למצבו הקודם, כחלק יחסי משווי המבנה - פירוט, לרבות נזקים אופייניים לדרגות הנזק השונות, מתוארים בתחתית מטריצת הפגיעות המפורטת.

הכמות היחסית של המבנים שניזוקו נזק דומה באותו אתר/אזור הוגדרה כ: מבנים בודדים (2% - 9% מהמבנים שניזוקו נזק מדרגה נתונה; מבנים רבים (10% - 50% מהמבנים); או רוב המבנים (51% עד קרוב ל־100%).

## השימוש בסולם
השימוש בסולם זה היה רחב ביותר במדינות אירופה, ברית המועצות וישראל, אגב ביצוע שינויים קלים באמצע שנות ה-70 ותחילת שנות ה-80. זאת עד תחילת שנות ה-90, כשהוועדה הסייסמולוגית האירופית (ESC) השתמשה ברבים מהעקרונות שנוסחו בוורסיות השונות של סולמות MSK, לפיתוח הסולם המאקרוסייסמי האירופאי , שהוא כיום תקן דה-פקטו להערכת העוצמה הסייסמית במדינות אירופה.

ממוזער|מטריצת פגיעות המפרטת את ההתפלגות היחסית של המבנים שניזוקו נזק כלשהו ברעידת אדמה בחתך: איכויותיהם, דרגות הנזק והעוצמה הסייסמית.

כפועל יוצא ממחקרים רבים שבוצעו על רעידות אדמה רבות שהתרחשו במאה ה-20 באירופה, תוך שימוש בסולם MSK, לרבות שימוש בדיעבד לחקר רעידות אדמה היסטוריות, נוצרו מטריצות פגיעוּת אמפיריות למבני מגורים באירופה. המטריצות הללו התחלקו ל"עקומות פגיעות כלליות" שהגדירו כמה מבנים באיכות בניה נתונה ניזוקים נזק כלשהו, ומטריצת פגיעות מפורטת, שמפרטת באופן יחסי את התפלגות המבנים שניזוקים נזק כלשהו, בחתך איכויות המבנים השונים ודרגות הנזק השונות - ראו האיור והטבלה משמאל.

השימוש העיקרי במטריצות הפגיעות הוא להערכת היקף הנזקים הצפוי באזור נתון, אשר העוצמה הסייסמית הצפויה בו ברעידת אדמה עתידית ידועה, על פי תרחיש שנקבע.
## ראו גם
* שימושים של הערכות העוצמה הסייסמית
* סכנה וסיכון סייסמיים
## ביאורים

## הערות שוליים

קטגוריה:רעידות אדמה
קטגוריה:מחקר מאקרוסייסמי
Aerodynamic

**"Aerodynamic"** הוא הוא שיר אינסטרומנטלי של צמד המוזיקה האלקטרונית הצרפתי דאפט פאנק, הכולל סולו גיטרה בולט. השיר יצא לאור ב-28 במרץ 2001 כסינגל השני מתוך האלבום Discovery. השיר הגיע למצעדי הדאנס בארצות הברית דרך השמעות מועדונים כבי-סייד ל-"Digital Love".

## תוכן
גי-מנואל דה הומם-קריסטו תיאר פעם את האלבום Discovery כ"שילוב בין העבר לעתיד, אולי ההווה". תומא בנגלטר גם הרחיב בראיון בשנת 2001 כי "הרבה מוזיקת האוס כיום פשוט משתמשת בסמפלים מתקליטי דיסקו של שנות ה-70 וה-80... למרות שאולי יש לנו השפעות דיסקו, החלטנו ללכת רחוק יותר ולהביא את כל האלמנטים של המוזיקה שאהבנו כילדים, בין אם זה דיסקו, אלקטרו, הבי מטאל, רוק או קלאסי".

זה בא לידי ביטוי במבנה של "Aerodynamic", שאמור לבנות גרוב פאנק, עצירה לסולו גיטרה המורכב מ"מטאל, הקשה בשתי ידיים על גיטרה חשמלית", המשלב את שני הסגנונות, ומסתיים בקטע אלקטרוני נפרד "חללי". מרכיבי הסולו תוארו באופן שובב כ"ארפג'ו גיטרה אינגווי בלתי אפשרי ומגוחך", המשקפים את הארפג'יזציה המהירה הנפוצה בתפקידי כינור במוזיקה קלאסית. בנגלטר הודה כי "יש אנשים שחושבים שסולו הגיטרה ב-'Aerodynamic' הוא בטעם רע, אבל עבורנו, הכל עניין של להיות נאמנים לעצמנו ולא אכפת לנו מה אנשים אחרים יחשבו. באמת ניסינו לכלול את רוב הדברים שאהבנו כילדים, ולהביא את תחושת הכיף לזה". הוא גם ציין כי סוף השיר "לחלוטין מוזיקת בארוק, יצירה קלאסית שהכנסנו לצורה מסונתזת".

הסינגל "Aerodynamic" הכיל רמיקס בי-סייד בשם "Aerodynamite". רמיקס נוסף של "Aerodynamic" כולל את להקת ההיפ הופ Slum Village מדטרויט. יצירת הרמיקס של Slum Village נוצרה לאחר ש-Slum Village השתמשו בדגימה ללא קרדיט של "Extra Dry" של בנגלטר בשירם "Raise It Up". במקום לבקש פיצוי על השימוש בסמפל, פדרו וינטר הציע לדאפט פאנק שהם יבקשו מ-Slum Village לעשות רמיקס לאחד השירים שלהם.

גם "Aerodynamite" וגם הרמיקס של Slum Village נכללו מאוחר יותר באלבום Daft Club. האלבום מכיל גם רמיקס ארוך יותר של "Aerodynamic", הכולל אלמנטים של "One More Time". גרסת הופעה חיה יחד עם "One More Time" מופיעה באלבום Alive 2007.

## קליפ
הקליפ יצא בשנת 2001 והכיל סצנות שמאוחר יותר יצרו את סרט האנימה אינטרסטלה 5555 משנת 2003. הוא מראה צבא של חיילים דמויי אדם מרדימים את הקהל בגז, ומרעילים וחוטפים את חברי להקת החייזרים מהקליפ של "One More Time". הגיטריסט (שמאוחר יותר התגלה כי שמו ארפגיוס) בורח ובורח מהחיילים, אך אחד החיילים יורה בו עם חץ הרדמה. החיילים אוספים את החברים בתרמילים, והתרמילים מועלים לכלי שיט. הקהל מתעורר מבולבל ואז הספינה עפה.

## מצעדים

## קישורים חיצוניים
* 

## הערות שוליים

קטגוריה:שירי דאפט פאנק
קטגוריה:שירים באנגלית
קטגוריה:וידאו קליפים מונפשים
קטגוריה:שירי בארוק פופ
קטגוריה:סינגלים בהוצאת וירג'ין רקורדס